אחת או שתיים הפך לחזון נפרץ ומקור להעתקתו הלאה ושגיאתו עמו. וכך, עם הזמן רבו יותר ויותר השיבושים והסטיות מן הכתב המקורי. במקביל רבו הסטיות מן הפירוש שניתן לו: בימים הראשונים, כשהצטמקות המים ברקע, הדברים הובנו כנבואה אופטימית לימים הבאים: "תשרוק לך, נחש (סמל הרוע והכחש), אך הנה ימים באים והדג (סמל הפריון והשפע) יתפוס את מקומך". בגרסה של אחד השבטים הקטנים והנידחים, הנבואה הופיעה בחלום שבו שבעה דגים שמנים בולעים שבעה נחשים רזים, סמל לשנים הטובות שיבואו אחרי שנות הבצורת. גרסה יותר מאוחרת דגלה בפירוש אבולוציוני: הנחש עצמו הוא הזוקף חזה, הוא המכריז על יורשו הביולוגי.  התפתחה גם אופנה, בקרב הצעירים, לעצור באמצע בדיחה, במין פאוזה, כאילו הדובר נמלך בדעתו, לנפח את החזה בגאוה, מין פוזה, ורק אז לשגר את הפאנץ' ליין.